Cia do-ghéabhainn go Gráinne
Tadhg Óg Ó hUiginn cct.
Cia do-ghéabhainn go Gráinne
do bhacfadh dhí a dearbháile?
ar mo chomhairle an mbia an bhean?
mh'fhorfhuighle cia ó gcreidfeadh?
Más fhíor Gráinne i nglas chumhadh
nach urusa d'fhuasguladh
a-tá oram 'n-a eire
gobhang na mná Mainighe.
Biaidh mar shaoilim ó sho a-mach
ag ríoghain rátha Teamhrach
mo chéadfhuighle achd go gcluine
éagcuimhne ar a heolchuire.
Bás a meic gidh mór an crádh
do ríoghain Rosa Chomán
a fhearg do ba doilghe dhí
an ceard do-roighne Ruaidhrí.
Dámadh hé a hadbhar sgíse
sgaradh ria don Ruaidhrí-se
ní hadhbhar sgís an sgaradh;
faghbhadh dís gan dealaghadh.
Tuigeadh féin nach fáth tuirse
duilleabhar an domhain-se
— gabhadh sé do Ghráinne greim — 
is sgáile é nó Is aisling.
Mar thorchuirthe tugadh dhí
nuachar na ríghe Ruaidhrí;
an té rug é as a haithle
is é thug an torchairthe.
Do bhí ag mnaoi do mhnáibh Connacht
— is cubhaidh a gconghlonnacht — 
mac mar sin do uair oighidh;
bir lat uaim dá hionnsoighidh.
Do chuir mar chuirim ba dheas
Mac Coise ceann na n-éigeas
go hinghin Taidhg uair oile
san aird thuaidh (a) theachtaire.
Teasda céadrogha an chuaine
rug do rígh na Craobhruaidhe;
an bhearn do-cháidh san chloinn-se
Dearbh-áil nochar fhuluing-se.
Nír bh'iongnadh éagcaoine a meic
d'inghin Taidhg an Eich oirrdhreic;
Rí Oiligh do b'é a athair
sé 'n-a oidhir d'Ultachaibh.
Aodh mhac Domhnaill Dhúin Monaidh
ráith Oiligh 'n-a urchomhair;
dá mbeath d'ádh ar Oileach Néid
fa soidheach lán a leithéid.
"Ná bíodh uirre aithnim dí
cumha a meic" ar Mac Coise
"abair damh-sa re Dearbh-áil
gur sealbh fhallsa dá fhagháil.
"Ní tharla ar neach gus a-niogh
ní badh aoibhinn le haigneadh
nach cúis toirse i n-am oile;
sloinn-se thall, a theachtoire.
"Mac ar iasacht má uair sin
ón Dúileamh aithidh éigin
abair re Dearbh-áil as m'ucht
nach sealbh do b'áil don iasucht."
Searbh ar tús lé gá labhra
teagasg an fhir ealadhna;
gidh eadh do thráigh a tuirse
Dear-bháil leis na briathraibh-se.
Tug do Dhia nach dingneadh sain
inghean ríogh Cruachan cumhaidh;
mairg nach dingneadh a ndearna
inghean Taidhg dá tighearna.
Déanadh a ndearna Dearbh-áil
do Dhia athair mar anáir;
ua an Chrobhdhuinn gá doilghe dhi
ná oidhre Domhnaill di-se.
Sgar dhamh a cheo red chridhe,
— ar Ghráinne Is é m'impidhe — 
d'éis do mheic, a fhleasg Leamhna,
gidh leasg dheit gan doimheanma.
Dias aile áiréamhas mé
thug dá honóir don éigse;
dá mbeath rún mh'éara agaibh
déana tnúdh le a dtugadair.
Bíodh ar th'úidh a aithris soin
a bhfuair Aithirne ó Eochaidh;
eochair dod chosg do chumhaidh
rosg Eochaidh don ollamhain.
Feadh bliadhna buan a loise
— sgéal ar a bhfuil fiadhnoise — 
Maol Sheachluinn do-bhir Banbha
dom leathchuing fhir ealadhna.
Súil Eochaidh 'n-a honóir sain
ceannas Banbha re bliadhain
d'fhagháil as an gceas chumhadh
treas anáir na healadhan.
Fiarfoighidh do-ním a-nos
an fulang leat ar labhras?
munab cead ar chan t'ollamh
gá beag damh a ndubhromar.
Gabh chugad a gcanaim ruibh,
a ríoghan do fhréimh Cheallaigh,
— gá dás grádh ag duine
dhí — 
tuile agus trágh gach toice. Cia.